Psowic

Psowic (Frangula alnus) jo kerk abo bom ze swójźby gokowcowych rostlinow (Rhamnaceae). Drugej serbskej mjeni stej psowica a psowina. Družyna se wót někotarych awtorow do roda gokowcow (Rhamnus) zarědujo, a pótom ma wědomnostne mě Rhamnus frangula.

 Wopis 
Psowic jo kerk abo bom, kótaryž dośěgnjo wusokosć wót 1 až do 4 m.

Gałuzy njenjasu śernje a su běle dypkate.

Měnjate łopjena su jajojte a dośěgnu dłujkosć wót 2 až do 5 (8) cm a šyrokosć wót až do 5 cm. Wóni njasu na kuždem boku 7-12 bocnych nerwow.

 Kwiśonki 
Kwiśo wót maja až do junija. Pěślicbne kwiśonki su žołtozelene, lejkojte, dośěgnu šyrokosć wót něźi 5 mm a stoje pó dwěma až pó źaseśoch w łopjenowych rozporach.

 Płody 
Płody su cerwjene, pózdźej śamnomódre, 5-8 mm šyroke, kulowate jagody.

 Maśizny 
Škóra wopśimjejo antranoidy.

 Stojnišćo 
Rosćo we ługowych łukach, bagnach, wjerbowych krickach a we swětłych lěsach. Ma lubjej włožne, zwětšego małobazowe do dłymi duce zemje.

 Rozšyrjenje 
Rostlina jo w pśisamem cełej Europje rozšyrjona.

 Wužywanje 

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 460, z wědomnostnym mjenim Frangula alnus Mill. a ze synonymom Rhamnus frangula L. 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 424, z wědomnostnym mjenim Frangula alnus 

 Eksterne wótkaze 

 Rozšyrjeńska kórta na Den virtuella Floran

Kategorija: Gokowcowe rostliny
Kategorija: Bomy
Kategorija: Kerki